ORDE do 13 de xaneiro de 2005 pola que se acorda a cesión en propiedade de mobiliario, propiedade da Comunidade Autónoma de Galicia, a favor da Fundación Galicia Emigración.
CONSELLERÍA DE EMIGRACIÓN — III. OUTRAS DISPOSICIÓNS — 25/01/2005

A Fundación Galicia Emigración constituíuse mediante escritura pública o 27 de abril de 2002 e foi clasificada como benéfico-social mediante orde da Consellería da Presidencia, Relacións Institucionais e Administración Pública do 14 de maio de 2002. E pola orde da Consellería de Emigración e Cooperación Exterior do 20 de maio de 2002 declarouse de interese galego.
Esta fundación ten por obxecto promover, incentivar e executar cantas accións se orienten á potenciación e difusión da galeguidade en calquera parte do mundo, en especial, nos lugares onde estean radicadas comunidades galegas. Estas actuacións lévanse a cabo a través da realización de accións tendentes a apoiar os galegos e os seus descendentes que residan fóra da Comunidade Autónoma, a promoción e integración dos colectivos vinculados aos movementos migratorios e a cooperación, e en especial, naqueles lugares onde estean radicadas as comunidades galegas.
A Consellería de Emigración é o órgano da Xunta de Galicia que exerce o protectorado sobre a devandita fundación.
No marco das relacións de colaboración que teñen lugar entre as dúas entidades, e dado o grande interese social das actividades da fundación e os limitados recursos cos que conta para levar a cabo estas, por esta orde a Consellería de Emigración cédelle en propiedade á Fundación Galicia Emigración mobiliario.
Esta cesión de bens mobles vén amparada pola Lei 3/1985, do 12 de abril, do patrimonio da comunidade autónoma galega, sempre que se dediquen a fins de utilidade pública ou interese social. De conformidade co Decreto 50/1989, do 9 de marzo, polo que se aproba o regulamento para a execución da citada lei, a orde de cesión debe expresar a finalidade concreta á que as entidades beneficiarias deben destinar os bens, así como as súas condicións.
Na súa virtude, e en uso das facultades que teño atribuídas,
DISPOÑO:
Artigo 1º.-Obxecto.
O obxecto desta orde é acordar a cesión en propiedade do mobiliario (relacionado no anexo) a favor da Fundación Galicia Emigración.
Artigo 2º.-Condicións da cesión.
A cesión queda sometida ás seguintes cláusulas:
a) Coa cesión outórgaselle a propiedade do mobiliario relacionado no anexo á Fundación Galicia Emigración.
b) Os bens cedidos destinaranse ao uso do persoal da fundación no desenvolvemento das súas actuacións de interese social, tal como exixe o artigo 35 bis da Lei 3/1985, do 12 de abril, do patrimonio da comunidade autónoma galega.
Artigo 3º.-Formalización da cesión.
De conformidade co establecido na Lei 3/1985, do 12 de abril, do patrimonio da comunidade autónoma galega e no Decreto 50/1989, do 9 de marzo, polo que se aproba o regulamento para a execución da citada lei, a cesión formalizarase mediante acta subscrita polo secretario xeral desta consellaría, ou funcionario en quen delegue, e polo órgano competente da fundación, debendo constar nela o acordo de cesión e a aceptación do cesionario.
Artigo 4º.-Facultades de control, vixilancia e revisión.
Se os bens cedidos non se aplicasen ao fin sinalado ou deixasen de estalo con posterioridade, se se descoidasen ou utilizasen con grave quebrantamento, ou se incumprisen as condicións do acordo, considerarase resolta a cesión e os bens reverterán á Comunidade Autónoma, que terá dereito a percibir, logo da taxación pericial, o valor dos detrimentos ou das deterioracións que experimentasen.
Á consellaría cedente corresponderanlle as facultades de control e vixilancia da cesión, así como, se é o caso, a resolución dos expedientes de reversión.
Disposicións derradeiras
Primeira.-Facúltase o secretario xeral desta consellaría para ditar, no ámbito das súas competencias, as resolucións precisas para o desenvolvemento desta orde, así como para realizar os trámites necesarios para a súa efectividade.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de xaneiro de 2005.
Aurelio D. Miras Portugal
Conselleiro de Emigración
ANEXO
Relación de mobiliario do que se cede en propiedade á Fundación Galicia Emigración para ser utilizado polo seu persoal no desenvolvemento das súas actividades de interese social.
-3 mesas rinconeiras de oficina que conta cada unha delas con mesa principal (80 cm de largo, 1,60 m de longo e 71 cm de alto), e mesa auxiliar (60 cm de largo, 98,5 cm de longo e 64 cm de
alto), de material contra chapado e de cor castaño escuro.
-2 mesas de escritorio de 80 cm de largo, 1,20 m de longo e 73 cm de alto, unha delas e a outra de 80 cm de largo, 1,60 m de longo e 71,5 cm de alto. Ambas as dúas son de contra chapado e cor castaño escuro.
-1 caixoneira. De material contra chapado e cor castaño claro, consta de 3 caixóns e de rodas.
-1 mesa auxiliar que conta de 2 andeis e con rodas, de material contra chapado e cor castaño escuro.
-1 armario-andel de material contra chapado e cor gris que consta de catro módulos: dous deles contan con 6 estantes abertos de 45,5 cm de largo, 92,5 cm de longo, 2,10 m de alto. Outro módulo está formado por 4 estantes abertos das dimensións anteriores e 2 arquivadores na parte inferior. O último está composto por 4 estantes de 43 cm de largo, 92,5 cm de longo e 1,40 m de alto.
-1 armario-andel de 41,5 cm de largo, 95 cm de longo e 73 cm de alto, de cor negro e material contra chapado. Conta con 2 estantes.
-2 mesas auxiliares de metal e con rodas.
-1 armario-andel de contra chapado de dimensións 39 cm de largo, 1 m de longo, 1,95 m de alto. Conta con 6 estantes abertos.
-1 mesa de oficina de 95 cm de largo, 2,20 m de longo e 74 cm de alto, de madeira de cerdeira, con soporte extraible para teclado de ordenador.
-3 caixoneiras con rodas que contan con tres caixóns cada unha delas, 1 de madeira de cerdeira e as dúas restantes de madeira de nogueira.
-3 armarios con portas de 92 cm de largo, 42 cm de longo e 80 cm de alto, de madeira de cerdeira. Conta cada un con dous estantes.
-1 sofá de 1 praza tapizado en pel de cor verde.
-1 sofá de 2 prazas tapizado en pel de cor verde.
-3 cadeiras de oficina tapizadas en pel de cor verde.
-1 mesa de escritorio de 210 cm de largo, 90 cm de longo e 70 cm de alto, de madeira de nogueira.
-1 mesa de 1,23 m de diámetro, 75,5 cm de alto, de madeira de nogueira.
-Conxunto de armario-andel formado por 4 módulos de 92 cm de largo cada un, 42,5 cm de longo e 2,05 m de alto. Consta de 4 andeis cada un deles e o seu material é madeira de nogueira.
-1 cadeira de oficina tapizada en pel de cor gris.
-7 cadeiras de oficina tapizadas en pel de cor azul.
CONSELLERÍA DE POLÍTICA AGROALIMENTARIA E
DESENVOLVEMENTO RURAL